CELEX: 62012CN0545
Language: lt
Date: 2012-11-27 00:00:00
Title: Byla C-545/12: 2012 m. lapkričio 27 d. pareikštas ieškinys byloje Europos Komisija prieš Kipro Respubliką

2.2.2013   
            
            
               LT
            
            
               Europos Sąjungos oficialusis leidinys
            
            
               C 32/8
            
         2012 m. lapkričio 27 d. pareikštas ieškinys byloje Europos Komisija prieš Kipro Respubliką
   
   (Byla C-545/12)
   2013/C 32/11
   Proceso kalba: graikų
   
      Šalys
   
   
      Ieškovė: Europos Komisija, atstovaujama P. Hetsch, J. Hottiaux ir M. Konstantinidis
   
      Atsakovė: Kipro Respublika
   
      Ieškovės reikalavimai
   
   
               —
            
            
               Pripažinti, kad nepriėmusi 2006 m. gruodžio 20 d. Europos Parlamento ir Tarybos direktyvą 2006/126/EB dėl vairuotojo pažymėjimų (nauja redakcija) (OL L 403, 2006 12 30, p. 18) įgyvendinančių įstatymų ir kitų teisės aktų ir bet kurio atveju nepranešusi apie juos Komisijai, Kipro Respublika neįvykdė įsipareigojimų pagal šios direktyvos 16 straipsnį.
            
         
               —
            
            
               Remiantis SESV 260 straipsnio 3 dalimi, įpareigoti Kipro Respubliką sumokėti baudą — 6 504,96 EUR už kiekvieną dieną, apskaičiuotą nuo Teisingumo Teismo sprendimo paskelbimo dienos.
            
         
               —
            
            
               Priteisti iš Kipro Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Direktyvos 2006/126/EB 16 straipsnio 1 dalimi valstybės narės įpareigojamos priimti ir iki 2011 m. sausio 19 d. paskelbti įstatymus ir kitus teisės aktus, kuriais įgyvendinamos naujos šioje direktyvoje išvardytos nuostatos.
   Kipro Respublika į savo teisės sistemą perkėlė ne visas direktyvos nuostatas. Komisija būtent pažymi, kad ieškinio pareiškimo metu Kipro Respublika į savo teisės sistemą nebuvo perkėlusi direktyvos 1 straipsnio 1 dalies, 3 straipsnio, 7 straipsnio 1, 3 ir 5 dalių, 10 ir 15 straipsnių, taip pat I priedo 2 punkto, II priedo 5.2 punkto ir IV, V bei VI priedų.
   Todėl Komisija mano, kad Kipro Respublika neįvykdė įsipareigojimų pagal SESV 260 straipsnio 3 dalį.